Jn nomine Dominj amen. Anno a natiuitate eiusdem millesimo quadringentesimo quadragesimo quinto, jndic[c]ione nona, pontificatus sanctissimi in Christo patris et dominj nostri dominj Eugenij, diuina prouidencia pape quinti(!), anno eius quindecimo, die vero vicesima nona mensis novembris, hora ante meridiem quasi nona, jn domo habitacionis honorabilis viri dominj Olauj Magni, prepositi Aboensis, jn mei notarii publici subscripti testiumque infrascriptorum ad hoc vocatorum specialiter et rogatorum presencia personaliter constitutus prefatus dominus prepositus Aboensis literas quasdam pergameneas de et supra legacione testamenti, cuiusdam bone memorie dominj Henrici Makerlandh presbiteri, quondam curati jn Eurepæ Aboensis diocesis, quinque sigillis sigillatas, saluas, sanas et integras, non viciatas nec in aliqua sui parte suspectas, sed omni prorsus vicio et suspicione carentes, produxit et ipsas pro me notario publico subscripto legi postulauit, quas ego de manibus eius suscipiens cuidam fide digno ad legendum publice tradidi, quare tenor de verbo ad verbum jn sueco ydeomate sequitur et est talis: In nomine Domini amen. Jach Henrik Makerland, kirkiopresth j Eurepe (etc. Se n:o 2628). Post quarum quidem literarum, productionem et lectionem prefatus dominus prepositus Aboensis me notarium publicum debita cum jnstancia requisiuit quatenus easdem literas copiando sibi ex eis vnum vel plura publicum seu publica conficerem jnstrumentvm siue jnstrumenta et quot fuerint necessaria et oportuna, addiciens (!) nichilominus, quod prefate litere siue testamentum sic vt premittitur legatum et scriptum correccioni reuerendi in Christo patris et dominj domini Magni, Dei gracia episcopi Aboensis, debet subjacere. Acta sunt hec anno, pontificatu, mense, die, hora et loco quibus supra, presentibus ibidem honorabilibus et discretis viris dominis Nicolao Mulle, canonico, Andree Laurencii et Petro Michaelis, presbyteris Aboensis diocesis, testibus ad premissos vocatis et rogatis. At ego Martinus Lesken, clericus Wladislauiensis diocesis, publicus jmperiali auctoritate notarius, quia huiusmodi literarum productioni et lectioni alijsque omnibus et singulis, dum sic ut premittitur fierent et agerentur vna cum prouocatis testibus presens interfui, eaque sic fieri, vidi et audiui, jdeoque ad mandatum sepedicti dominj prepositi Aboensis prefatas literas inserendo ex eis hoc presens publicum instrumentum manu mea propria scriptum confeci signoque et nomine meis solitis et consuetis consignaui rogatus et requisitus jn fidem et testimonium omnium et singulorum premissorum.